b'\n_START_ARTICLE_\nEric Spoutz\n_START_PARAGRAPH_\nEric Spoutz on yhdysvaltalainen taidekauppias ja taidev\xc3\xa4\xc3\xa4renn\xc3\xb6sten kauppias. Laillisen kaupank\xc3\xa4ynnin ohella h\xc3\xa4n harjoitti taidev\xc3\xa4\xc3\xa4renn\xc3\xb6sten kauppaa ja loi maalauksille alkuper\xc3\xa4n tekem\xc3\xa4ll\xc3\xa4 erilaisia dokumentteja aitousv\xc3\xa4itteiden tueksi. H\xc3\xa4net tuomittiin helmikuussa 2017 yli kolmen vuoden vankeuteen ja kolmen vuoden valvottuun koevapauteen. H\xc3\xa4n joutui palauttamaan puolentoista miljoonan dollarin ansiot ja maksamaan korvauksia 154\xc2\xa0000 dollaria. Oikeudenk\xc3\xa4ynniss\xc3\xa4 oli kyse 40 maalauksesta, mutta FBI:n mukaan liikkeell\xc3\xa4 voi olla edelleen satoja v\xc3\xa4\xc3\xa4renn\xc3\xb6ksi\xc3\xa4 h\xc3\xa4nen j\xc3\xa4ljilt\xc3\xa4\xc3\xa4n. H\xc3\xa4n k\xc3\xa4ytti useita salanimi\xc3\xa4.'